section_heading: Povijest
paragraph_text: Građanski je 1944. godine u prijateljskoj utakmici u Budimpešti svladao Nagyvarad, aktualnog prvaka Mađarske, u to vrijeme jedne od najboljih liga u Europi. Sučelili su se na stadionu Ferencvarosa u Budimpešti. Nagyvarad i Gradjanski u toj su, 1944. godini odigrali čak četiri međusobne utakmice. Purgeri su pobijedili u dvjema utakmicama u Zagrebu s 2-0 i 1-0, dok je u Nagyvaradu, u prijevodu u Velikom Varadinu, bilo 1-1. A onda su plavi torpedirali suparnika usred Budimpešte. Trostruki je strijelac bio August Lešnik, a jednom je mrežu zatresao Antun Lokošek. Za purgere je i u toj utakmici blistao kasnija zvijezda svjetskoga nogometa, Stjepan Bobek. Nagyvarad je danas grad u sastavu Rumunjske i ime mu je Oradea. Momčad Gradjanskog tada je, prema mnogim tumačenjima, bila najsnažnija u svojoj povijesti i, sukladno potencijalu, dosezala europske visine.<ref>gnkdinamo.hr Nagyvarad – Gradjanski 0-4 (prijateljska)' (pristupljeno 17. srpnja 2020.) desno|mini|150 px|[[August Lešnik, jedan od najboljih strijelaca u povijesti]]